Siilinjärven kirkonkylä

Siilinjärven kirkonkylä on Siilinjärven kunnan keskustaajama. Se sijaitsee Siilinjärven luoteispään, Siilinlahden pohjukan läheisyydessä. Kirkonkylän keskustan länsipuolella kulkee moottoritie, joka on osa Valtatietä 5.

Tilastokeskuksen taajama-aluerajauksen mukaan Siilinjärven kirkonkylän taajaman pinta-ala oli 23,18 neliökilometriä, ja väkiluku oli 11 387 vuoden 2019 lopussa.

Kirkonkylän ytimessä sijaitsee Siilinjärven suurin julkisten ja kaupallisten palvelujen keskittymä. Keskustassa sijaitsee muun muassa Siilinjärven tori, Siilinjärven pääkirjasto, Siilinjärven rautatieasema ja Siilinjärven linja-autoasema sekä kylpylä Fontanella. Keskustassa sijaitsee myös useita ravintoloita ja kahviloita. Keskustassa sijaitsee myös paikallislehti Uutis-Jousen toimitus.

Siilinjärven kirkonkylän keskustan pääkatuja ovat Toritie, Asematie ja Kasurilantie. Pohjoispuolella keskustaa rajaa Kantatie 75.

Kirkonkylän osa-alueita ovat Keskuskortteli ja Asemanseutu. Keskustan pohjoispuolella ovat Kirkonmäen ja Räisälän asuinalueet. Koillispuolella sijaitsee Ahmon, itäpuolella Siilinpään ja kaakossa Viinamäen asuinalueet. Lounaassa ja lännessä keskustaa ympäröi Tarinaharjun ja Patakukkulan luontoalue.

Kaupallisia palveluja 
Siilinjärven keskustan palveluita ovat muun muassa K-Supermarket, Tokmanni, K-Rauta, S-market, Lidl, R-kioski, Kotipizza, Alko, Intersport, Halpa-halli, Rolls ja Kirjakauppa Info. Keskustassa sijaitsee myös esimerkiksi useita pankkeja, kuntosaleja, kahviloita ja pizzerioita sekä Siilinjärven Apteekki.

Lähteet 

Siilinjärven kylät ja alueet
Siilinjärven taajamat